ย่านชุมชนเก่า: ชุมชนบ้านร่องคำหมี
ที่อยู่: ตำบลคำบง อำเภอห้วยผึ้ง จังหวัดกาฬสินธุ์ ภาคตะวันออกเฉียงเหนือ
ลักษณะสำคัญ: ชุมชนบ้านร่องคำหมี เป็นชุมชนที่ตั้งอยู่บริเวณโดยรอบริมหนองน้ำธรรมชาติขนาดใหญ่ที่มีต้นอ้อขึ้นเป็นจำนวนมาก และพื้นที่โดยรอบชุมชนเป็นพื้นที่เกษตรกรรม ได้แก่ นาข้าว เป็นชุมชนพักอาศัยกึ่งชนบท ประชากรในชุมชนประกอบอาชีพด้านเกษตรกรรมเป็นหลัก และมีอาชีพเสริมคือการทำฝาต้นอ้อ ลักษณะสังคมภายในชุมชนยังคงเป็นไปในลักษณะของวิถีชีวิตและวัฒนธรรมแบบชนบท เป็นชุมชนที่ใช้ประโยชน์จากวัสดุในชุมชน คือต้นอ้อ โดยใช้ต้นอ้อทำงานหัตถกรรมต่างๆ เช่น ฝาต้นอ้อ ซึ่งสามารถสร้างรายได้ให้กับชุมชน